प्रधानमन्त्री प्रचण्डले विद्युत चोरी नियन्त्रणको लागि आवश्यक नियम कानून परिवर्तन गर्न सरकार तयार रहेको बताउनुभयो । उहाँले सर्वसाधारण जनताले हुकिङ गरेर विद्युत चोरेको र अरबपतिले चोरी गरेको विषयलाई एकै रुपमा नहेर्न प्राधिकरणलाई भन्नुभयो । जनतालाई सम्झाएर बानी सुधार्ने र अर्बपतिलाई कानूनी कार्वाहीको दायरामा ल्याउने काम गर्नुपर्नेमा उहाँले जोड दिनुभयो । यस्तै भ्रष्टाचारमा संलग्न कर्मचारीहरुलाई सरुवा गरेर कार्वाही नहुने भन्दै प्रधानमन्त्री प्रचण्डले उनीहरुमाथि शुन्य सहनशीलताको नीति अपनाउनुपर्ने बताउनुभयो ।
